CELEX: 32007D0329(01)
Language: fi
Date: 2007-03-20 00:00:00
Title: Europolin hallintoneuvoston päätös, annettu 20 päivänä maaliskuuta 2007 , kerättyjen tietojen tietokoneistetusta järjestelmästä tehtyjen hakujen valvontamekanismeista

29.3.2007   
            
            
               FI
            
            
               Euroopan unionin virallinen lehti
            
            
               C 72/30
            
         
      EUROPOLIN HALLINTONEUVOSTON PÄÄTÖS,
   annettu 20 päivänä maaliskuuta 2007,
   kerättyjen tietojen tietokoneistetusta järjestelmästä tehtyjen hakujen valvontamekanismeista
   (2007/C 72/14)
   EUROPOLIN HALLINTONEUVOSTO
   ottaa huomioon yleissopimuksen, joka on tehty Euroopan unionista tehdyn sopimuksen K.3 artiklan perusteella Euroopan poliisiviraston perustamisesta (1), sellaisena kuin se on muutettuna 27 päivänä marraskuuta 2003 annetulla neuvoston säädöksellä Euroopan poliisiviraston perustamisesta tehdyn yleissopimuksen (Europol-yleissopimus) 43 artiklan 1 kohdan perusteella tehtävästä pöytäkirjasta (2) (jäljempänä ’pöytäkirja’) kyseisen yleissopimuksen muuttamiseksi ja erityisesti sen 16 artiklan
   ja neuvoteltuaan yhteisen valvontaviranomaisen kanssa (3)
   
   sekä ottaa huomioon seuraavaa:
   
               (1)
            
            
               pöytäkirjan 1 artiklan 8 kohdan, joka muuttaa Europol-yleissopimuksen 16 artiklaa ja jonka mukaan Europolin on luotava asianmukaiset valvontamekanismit mahdollistamaan Europol-yleissopimuksen 6 artiklassa ja muutetun pöytäkirjan 6 a artiklassa mainittujen kerättyjen tietojen tietokoneistetusta järjestelmästä tehtyjen hakujen lainmukaisuuden varmentaminen,
            
         
               (2)
            
            
               tiedot, joita jäsenvaltiot ja kolmannet osapuolet ovat toimittaneet otettavaksi analyysitietokantoihin ja tietojärjestelmään ja joita käsitellään 3. marraskuuta 1998 Europolin analyysitietokantoihin sovellettavista säännöistä annetun neuvoston säädöksen (4) sekä Europol-yleissopimuksen 6 a artiklan mukaan, kuten pöytäkirjassa on esitetty, kuuluvat myös valvontamekanismin piiriin, kuten Europolin muutetun yleissopimuksen 16 artiklassa määrätään,
            
         ON TEHNYT SEURAAVAN PÄÄTÖKSEN:
   1 artikla
   Europol perustaa valvontamekanismin varmistamaan, että kaikissa tiedonhauissa, mukaan lukien haun yritykset, tietokoneistetusta kerättyjen tietojen järjestelmästä, johon on viitattu Europol-yleissopimuksen 6 ja 6 a artiklassa, on mahdollista saada selville vähintään seuraavaa:
   
               1)
            
            
               hakuun tai hakuyritykseen liittyvä ainutkertainen viitenumero,
            
         
               2)
            
            
               missä kerättyjen tietojen tietokoneistetun järjestelmän osissa, joista Europol-yleissopimuksen 6 ja 6 a artiklassa mainitaan, on käyty tai mitä tietoja on katsottu,
            
         
               3)
            
            
               käyttäjän tunnistaminen,
            
         
               4)
            
            
               tietojen haun tai katselemisen samoin kuin hakuyritysten päivämäärä ja kellonaika,
            
         
               5)
            
            
               tarvittaessa kyseinen analyysitietokanta tai kyseiset analyysitietokannat,
            
         
               6)
            
            
               sen henkilön tai niiden henkilöiden henkilöllisyys, joita koskevia tietoja on etsitty tai haettu esiin ja näytetty tai noudetun merkinnän tunnistetiedot.
            
         2 artikla
   Tietoja, jotka on koottu 1 artiklan mukaan, saavat käyttää Europolin valtuutetut työntekijät varmistamaan Europolin tietosuojasta annettujen säännösten noudattaminen sekä Europol-yleissopimuksen 23 ja 24 artiklassa mainitut valvontaviranomaiset ainoastaan varmentamaan koottujen tietojen tietokoneistetusta järjestelmästä tehtyjen hakujen lainmukaisuus, mihin viitataan Europol-yleissopimuksen 6 ja 6 a artiklassa.
   3 artikla
   Tiedot, jotka on koottu 1 artiklan mukaisesti, on poistettava kuuden kuukauden kuluessa, paitsi jos ne ovat tarpeen meneillään olevan valvonnan kannalta.
   4 artikla
   Käsitellessään tietoja tämän päätöksen nojalla Europol noudattaa tietosuojasta ja tietoturvasta Europol-yleissopimuksessa, erityisesti sen 14 artiklan 3 kohdassa ja 25 artiklassa annettuja säännöksiä sekä niiden täytäntöönpanosta hyväksyttyjä säännöksiä.
   5 artikla
   Täten kumotaan hallintoneuvoston 9. kesäkuuta 1999 tekemä päätös henkilötietohauista laadittavista raporteista sekä hallintoneuvoston 28. helmikuuta 2001 tekemä päätös tietojärjestelmässä tehtävistä henkilötietohauista laadittavista raporteista.
   6 artikla
   Tämä päätös tulee voimaan 19 päivänä huhtikuuta 2007.
   
      Tehty Haagissa 20 päivänä maaliskuuta 2007
      
         Hans-Jürgen FÖRSTER
         
         
            Hallintoneuvoston puheenjohtaja
         
      
   
   
      (1)  EYVL C 316, 27.11.1995, s. 2.
   
      (2)  EUVL C 2, 06.01.04, s. 1.
   
      (3)  Ks. lausunto 06/40 19. lokakuuta 2006
   
      (4)  EUVL C 26, 30.1.1999, s. 1.